**Szakmódszertan IV.**

**MAO8004N**

**MAO8004L**

**Tantárgyi tematika és félévi követelményrendszer**

**Féléves tematika:**

***Irodalom***

|  |  |
| --- | --- |
| 1. | A féléves program ismertetése. Helyesírási és olvasási gyakorlatok (a korábbi félévekben észlelt hiányosságok miatt). A mikrotanítás fogalma, a módszer története, a vele kapcsolatos fél évszázados tapasztalatok. |
| 2. | A helyi (regionális) irodalom tanításáról. Az irodalmi kirándulás. Az ezzel kapcsolatos (beadandó) tervezet tartalmi és formai követelményei. Helyesírási és olvasási gyakorlatok. |
| 3. | A PISA és egyéb hasonló felmérések története, az eredmények tanulságai. Mit tehet a magyartanár azért, hogy diákjai jó eredményeket érjenek el az említett felméréseken? (A korábbi feladatok elemzése.) |
| 4. | Drámaelemzés az általános iskolai irodalomórán. A mindenki által elolvasandó dráma: Shakespeare: Vízkereszt vagy amit akartok. |
| 5. | Mikrotanítások I. |
| 6. | Mikrotanítások II. Helyesírási és olvasási gyakorlatok. |
| 7. | A féléves szemináriumi munka értékelése. A beadott tervezet (irodalmi kirándulás) s a szemináriumi munka érdemjegyének megállapítása. (Utóbbiba beleszámítanak a mikrotanítások , a helyesírási és olvasási gyakorlatok során elért eredmények.) A végső jegy (valójában részjegy irodalom módszertanból) a két jegy átlaga. |

*Anyanyelv*

|  |  |
| --- | --- |
| 8. | Tájékoztató a követelményekről, a tematikáról, a szakirodalomról, a számonkérés módjáról és az órák menetéről. A hospitálási jegyzőkönyv készítésének módszere. |
| 9. | A kompetenciamérésekről a magyartanár szemével. |
| 10. | Az új nyelvtani ismeret tanítása, alkalmazása és a gyakorlás módszerei. |
| 11. | A helyesírás és a fogalmazás tanítása. |
| 12. | Mikrotanítások I. |
| 13. | Mikrotanítások II. |
| 14. | Összegzés, a féléves munka értékelése. |

**A foglalkozásokon történő részvétel:**

A gyakorlati foglalkozásokon a részvétel kötelező. A félévi hiányzás megengedhető mértéke részidős képzésben a tantárgy konzultációs óraszámának egyharmada. Ennek túllépése esetén a félév nem értékelhető (TVSz 8.§ 1.).

**Félévi követelmény:** gyakorlati jegy

**Az értékelés módja, ütemezése:**

A gyakorlati jegy megszerzésének feltétele: eredményes szemináriumi munka mind az anyanyelv-pedagógiai, mind az irodalom szakmódszertani szemináriumon.

Irodalom módszertan tárgyból a tanulók két részjegyet kapnak. Egyet a szemináriumi munkára (különös tekintettel a gyakorlatokra és a mikrotanításokra), s egy másikat a tanulmányi (irodalmi) kirándulás tervére. Utóbbi tervet az utolsó előtti irodalom módszertan szemináriumon kell beadni.

A félévközi ellenőrzések követelményei: Irodalom módszertan: A szemináriumi munka ebben a félévben kiemelt szerepet kap, jegyet csak az szerezhet, aki eredményesen szerepel az olvasásgyakorlatokon, legalább egy mikrotanítása eredményes, s aktívan részt vesz a Shakespeare-dráma közös értelmezésében. A beadandó irodalmi kirándulás terjedelme: 8 – 10 oldal legyen.

anyanyelv-pedagógiából a hallgatók szintén két részjegyet kapnak. Egyet a szemináriumi munkára, kiváltképp a mikrotanításra, illetve egy másikat egy általuk összeállított feladatgyűjteményre, amelyben öt különböző gyakorlat szerepel. A szerepeltetett gyakorlatok ideálisak a megjelölt évfolyam nyelvtani ismereteinek, helyesírástudádának a felmérésére. A gyakorlatgyűjteményhez a kidolgozott megoldókulcsot is csatolni szükséges!

***A félévközi ellenőrzések követelményei:***

*Irodalom szakmódszertanból:*

Pethőné Nagy Csilla: Módszertani kézikönyv. Korona Kiadó, Bp., 2007.

Dr. Makay Gusztáv: Irodalomtanítás. Irodalomtanításunk főbb módszertani kérdései.

Tankönyvkiadó, Bp., 1967.

Hársing Lajos: Játék, világ, irodalom. Tankönyvkiadó, Bp., 1988.

Irodalomtanítás a harmadik évezredben. Krónika Nova Kiadó, 2006.

Balogh Edgár: Táj és nép. Dacia Könyvkiadó, Kolozsvár, 1979.

A Pedellus N.V. Kft. Regionális modulfüzet –sorozata.

*Anyanyelv-pedagógiából:*

Adamikné Jászó Anna 2001. *Anyanyelvi nevelés az ábécétől az érettségiig*. Trezor Kiadó.

Bozsik Gabriella–Dobóné Berencsi Margit–Zimányi Árpád 2003. *Anyanyelvi tantárgy-pedagógiánk vázlata*. Eger: Líceum Kiadó.

Az *Anyanyelv-pedagógia* és a *Magyartanítás* c. folyóiratok

**Az érdemjegy** **kialakításának módja:**

Az érdemjegy meghatározására vonatkozó értékelési rend a következő. A gyakorlati jegy kiszámítása a félév során szerzett részjegyek átlaga alapján történik egyszerű kerekítéssel. (5 tizedre végződő átlag esetén a jegyek súlyozása az oktató mérlegelése alapján történik.) Ha a félévi részjegyek közül bármelyik elégtelen, azaz nem javította a hallgató, akkor a gyakorlati jegy is elégtelen. Javításra a TVSZ 13.§ alapján kerül sor.